CELEX: 32006D0501
Language: da
Date: 2006-07-14 00:00:00
Title: 2006/501/EF: Kommissionens beslutning af  14. juli 2006  om ændring af beslutning 2006/264/EF om beskyttelsesforanstaltninger over for Newcastle disease i Rumænien  (meddelt under nummer K(2006) 3167)   (EØS-relevant tekst)

20.7.2006   
            
            
               DA
            
            
               Den Europæiske Unions Tidende
            
            
               L 198/38
            
         
      KOMMISSIONENS BESLUTNING
   
   af 14. juli 2006
   om ændring af beslutning 2006/264/EF om beskyttelsesforanstaltninger over for Newcastle disease i Rumænien
   (meddelt under nummer K(2006) 3167)
   (EØS-relevant tekst)
   (2006/501/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 18, stk. 7,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og
   ud fra følgende betragtninger:
   
               (1)
            
            
               Newcastle disease er en meget smitsom virussygdom hos fjerkræ og fugle, og der er en risiko for, at sygdomsagensen indslæbes i forbindelse med den internationale handel med levende fjerkræ og fjerkræprodukter.
            
         
               (2)
            
            
               Kommissionens beslutning 2006/264/EF af 27. marts 2006 om beskyttelsesforanstaltninger over for Newcastle disease i Rumænien (3) blev vedtaget som en reaktion på udbrud af Newcastle disease i Rumænien. I henhold til nævnte beslutning skal medlemsstaterne suspendere import af levende fjerkræ, strudsefugle, opdrættet og vildtlevende fjervildt samt af rugeæg, fersk kød, tilberedt kød og kødprodukter fra disse arter fra visse dele af Rumænien.
            
         
               (3)
            
            
               Rumænien har underrettet Kommissionen om endnu et udbrud af Newcastle disease i regionen Sălaj, som er en del af Rumænien, hvorfra importen til Fællesskabet ikke har været suspenderet. Denne region bør derfor opføres på listen i bilaget til beslutning 2006/264/EF.
            
         
               (4)
            
            
               Under hensyntagen til den nuværende epidemiologiske situation i Rumænien med hensyn til Newcastle disease bør de foranstaltninger, der er fastsat i beslutning 2006/264/EF, forlænges.
            
         
               (5)
            
            
               Beslutning 2006/264/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2006/264/EF foretages følgende ændringer:
   
               1)
            
            
               I artikel 5 ændres »31. juli 2006« til »31. december 2006«.
            
         
               2)
            
            
               Bilaget erstattes af teksten i bilaget til nærværende beslutning.
            
         Artikel 2
   Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 14. juli 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 268 af 24.9.1991, s. 56. Senest ændret ved tiltrædelsesakten af 2003.
   
      (2)  EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1. Berigtiget i EUT L 191 af 28.5.2004, s. 1).
   
      (3)  EUT L 95 af 4.4.2006, s. 6.
   
      BILAG
      
         
            »BILAG
            Dele af Rumæniens område, jf. artikel 1 og 2:
            
                         
                     
                     
                        Regionen Argeş
                     
                  
                         
                     
                     
                        Regionen Braşov
                     
                  
                         
                     
                     
                        Regionen Bucharest
                     
                  
                         
                     
                     
                        Regionen Brăila
                     
                  
                         
                     
                     
                        Regionen Buzău
                     
                  
                         
                     
                     
                        Regionen Caraş-Severin
                     
                  
                         
                     
                     
                        Regionen Călăraşi
                     
                  
                         
                     
                     
                        Regionen Constanţa
                     
                  
                         
                     
                     
                        Regionen Dâmboviţa
                     
                  
                         
                     
                     
                        Regionen Giurgiu
                     
                  
                         
                     
                     
                        Regionen Gorj
                     
                  
                         
                     
                     
                        Regionen Ialomiţa
                     
                  
                         
                     
                     
                        Regionen Ilfov
                     
                  
                         
                     
                     
                        Regionen Mehedinţi
                     
                  
                         
                     
                     
                        Regionen Mureş
                     
                  
                         
                     
                     
                        Regionen Olt
                     
                  
                         
                     
                     
                        Regionen Prahova
                     
                  
                         
                     
                     
                        Regionen Sălaj
                     
                  
                         
                     
                     
                        Regionen Tulcea
                     
                  
                         
                     
                     
                        Regionen Vaslui
                     
                  
                         
                     
                     
                        Regionen Vâlcea
                     
                  
                         
                     
                     
                        Regionen Vrancea.«